Title: Canviar la contrasenya
Course: Moodle Scratch 6: Dissenya, construeix i programa el teu robot amb Scratch for ARDUINO > Section: Activitat 7: I si volem canviar la contrasenya?

En el programa, establireu una contrasenya inicial. Com que aquesta contrasenya és insegura, haureu de canviar-la inicialment i de tant en tant. Per això, en el pas a pas explicarem com establir la contrasenya inicial i un procediment per canviar-la per mantenir la seguretat.

Fem-ho pas a pas

1. Establiu la contrasenya inicial

Haureu de definir una variable per cadascuna de les  xifres de la contrasenya. En el nostre exemple, farem servir una contrasenya de 3 xifres : contrasenya_1, contrasenya_2 i contrasenya_3. En cas que vosaltres treballeu amb un número de xifres diferent, haureu de fer una adaptació dels blocs.
Sou vosaltres els qui decidiu quines xifres formen la contrasenya (per exemple, 6-3-4). Obriu el repte m6repte62, definiu les 3 variables i assigneu-li els valors de les 3 xifres de la contrasenya inicial :

Deseu el projecte amb el nom m6repte71.

Obriu el repte m6repte71 i anomeneu-lo m6repte72. Assigneu una contrasenya inicial diferent a la de l’exemple de la sessió i feu que sigui invisible a l’escenari.

 Pista: Comproveu les opcions de visibilitat de variable.

2. Afegiu a la caixa forta un polsador (botó)

Aquest polsador us servirà per a :

1. Obrir la caixa forta quan heu posat la contrasenya
2. Fer el canvi de contrasenya quan la caixa forta està oberta

Fixeu el polsador a la part de dalt de la capsa. Es fixa amb 2 cargols i 2 femelles M3. Els foradets en la capsa els podeu fer amb una barrina. Feu també un tercer forat més gran perquè sobresurti el botó.

Connecteu el polsador al pin digital d’entrada 2 i comproveu que funciona correctament observant el valor de Digital2 de la taula de sensors. Els valors poden ser true o false (premut o no premut).

3. Programeu el canvi de contrasenya

Per poder canviar la contrasenya de la caixa forta, heu de ser-ne els propietaris. Per tant, heu de fer-ho amb la caixa oberta. El procediment seria :

1. Obrir la caixa forta amb la contrasenya actual
2. Fer girar el comandament dels potenciòmetres per posar una combinació de 3 xifres diferent a l’actual (nova contrasenya)
3. Prémer el polsador per fixar la nova contrasenya

1. La caixa forta s’obre posant la contrasenya amb els potenciòmetres i prement el polsador. Un cop oberta, teniu un temps (en el nostre exemple,10 segons) per posar o treure coses del seu interior (la caixa forta es tancarà automàticament quan s’acabi aquest temps). Els procediments per obrir i tancar la caixa el veureu a la sessió 8.
Feu servir una nova variable anomenada caixaOberta que us permeti saber si la caixa està oberta (1) o tancada (0). Si s’ha intentat obrir amb una contrasenya incorrecta, saltarà una alarma.
Els blocs següents permeten canviar la contrasenya, obrir la caixa i fer saltar l’alarma per contrasenya incorrecta :

Obriu el repte m6repte72 i anomeneu-lo m6repte73. Podeu afegir un comptador a la pantalla que es mostri al obrir la caixa forta i que indiqui els segons que falten pel tancament automàtic de la caixa ?

 Pista: Feu ús d’un cronòmetre