Title: La Caixa Forta
Course: Moodle Scratch 6: Dissenya, construeix i programa el teu robot amb Scratch for ARDUINO > Section: Activitat 3: Construïm la nostra caixa forta i posem-li 2 LEDs: oberta/tancada.

En aquesta activitat construireu una caixa forta o guardiola per desar-hi els vostres objectes més valuosos.
Haureu de tenir en compte:

- Com s’introdueixen els objectes (obrint una porta, amb una ranura per a monedes…)
- Com es protegeix la caixa per tal que cap desconegut pugui endur-se el que hi ha dins (mitjançant una clau, contrasenya…)
- Com identificar-se per retirar els objectes
- Com s’obre la caixa per retirar els objectes (mitjançant un motor, amb un desbloqueig…)

Per tal que només pugui obrir-la el propietari, ha d’estar protegida amb una contrasenya o clau secreta. El propietari ha de poder triar quina és la contrasenya.
Si sabeu la contrasenya podreu obrir la caixa i agafar el que hi hagi dins. En cas contrari, es dispararà una alarma per avisar el propietari quan :

- algú sense autorització vulgui obrir-la
- algú pretengui robar la caixa sencera.

Fem-ho pas a pas

- Podeu fer la caixa forta a partir d’una capsa de cartró. En el nostre exemple, hem triat una capsa de 200x90x90 mm.

- En la part de dalt de la capsa hi fixarem els components (potenciòmetres, polsador …) En el nostre exemple, hem fet servir aquesta distribució dels components (que anireu fixant en aquesta i les següents sessions):

- Un dels laterals de la capsa farà de porta de la caixa forta, per on es podran posar o treure els objectes que s’hi guardin.
- Talleu amb tisores o un cutter 3 dels 4 costats del rectangle de cartró que farà de porta (tots excepte el costat que farà de frontissa).

- Feu un forat en un costat de la capsa perquè pugui passar el cable USB que connecta la placa amb l’ordinador.
- Podeu preparar la capsa i decorar-la al vostre gust ara, perquè una vegada fixats els components tindreu més dificultat. Nosaltres ho hem recobert amb la tècnica de paper maché, i després la decorarem.

- En aquesta capsa hi fixareu els components necessaris per transformar-la en caixa forta al llarg de diferents sessions. Podeu fixar els components amb cargols i femelles M3 fent foradets en el cartró.

Fixeu els LEDs i programeu-los amb S4A

Fem-ho pas a pas

- Ara fixareu un LED verd i un LED blau a la capsa.

- Els LEDs proporcionen llum d’un color que us servirà per informar al propietari de l’estat de la caixa forta.

- El LED verd s’encendrà quan la caixa estigui oberta. El LED blau s’encendrà si algú ha intentat obrir-la amb una contrasenya incorrecta.
- Fixeu els LEDs a la part superior de la capsa. Cada LED es fixa amb 2 cargols i 2 femelles M3. Els foradets en la capsa els podeu fer amb una barrina.

- Un cop fixats els LEDs, connecteu-los a la placa per comprovar-ne el funcionament. Connecteu el LED verd al pin 10 i el LED blau al pin 11 (sortides digitals).

Fem-ho pas a pas

- En l'activitat nterior vau aprendre a fer un programa per encendre o apagar un LED. En la caixa forta, els LEDs no s’encendran quan premeu un botó, ho faran quan rebin l’ordre al rebre relacionada amb l’estat de la caixa forta. Les ordres que fan encendre o apagar els LEDs les donarà el programa S4A amb blocs del tipus envia a tots. Els blocs envia a tots corresponents els programareu a la sessió 7. I si voleu canviar la contrasenya?
- Les ordres les anomenarem :

obreCaixa: encén el LED verd

tancaCaixa: apaga el LED verd

alarmaContrasenya: encén el LED blau durant 3 segons i després l’apaga

- Poseu en marxa el programa S4A :
- Aneu a Fitxer i trieu l’opció Anomena i desa. Anomeneu-lo m6repte31 :

- Aneu als blocs de Control i trieu el bloc al rebre. Poseu-li el nom obreCaixa. Afegiu-li el bloc de Moviment digital 10 encès.

- Aneu als blocs de Control i trieu el bloc al rebre. Poseu-li el nom tancaCaixa. Afegiu-li el bloc de Moviment digital 10 apagat.
- Aneu als blocs de Control i trieu el bloc al rebre. Poseu-li el nom alarmaContrasenya. Us proposem dues formes d’informar quan algú intenta obrir la vostra caixa sense saber-ne la contrasenya : amb el llum blau que s’encén durant 3 segons o amb el llum blau que s’encén de forma intermitent també durant 3 segons :

- Deseu ara el projecte a la vostra carpeta.

Comproveu-ne el funcionament

Connecteu la placa a l’ordinador mitjançant el cable USB. Feu clic sobre els blocs i comproveu que els LEDs s’encenen i s’apaguen com ho havíeu previst (ho feu manualment perquè els blocs envia a tots corresponents els programareu a l'activitat 7. En cas que no s’il·luminin el LEDs, comproveu :

- Heu posat l’interruptor de la placa en posició ON ?
- Heu connectat la placa a l’ordinador ?

Heu revisat que els blocs siguin els d’encendre i apagar LEDs ?

Obriu el projecte m6repte31 i anomeneu-lo m6repte32. Podeu posar 2 personatges en forma de botó a l’escenari que encenguin i apaguin el LED verd ?

Pista: Agafa els personatges en forma de botó a la galeria .