Title: Activitat El cervell del teu robot: la placa programada amb Scratch for Arduino.2:
Course: Moodle Scratch 6: Dissenya, construeix i programa el teu robot amb Scratch for ARDUINO

Pla de treball

- La placa del kit de robòtica
- Els components que es poden connectar a la placa
- Els blocs específics de programació de l’Scratch for Arduino.

El nostre projecte creix…

En aquesta activitat heu conegut la placa del kit de robòtica (que serà el cervell del vostre robot) i com es pot programar amb una versió modificada de Scratch anomenada Scratch for Arduino (S4A). Heu vist quins components es poden connectar a la placa i en els reptes heu practicat amb ells. Ara ja esteu preparats per començar a construir la caixa forta i pensar quins components incorporareu al vostre robot.
Recordeu que heu d’anar completant el document de text acordat amb el vostre mestre al final de cada activitat.

Com que som programadors i programadores parlem de…

- Placa: és un conjunt de dispositius electrònics soldats a una base
- Programa: és el conjunt de blocs de diferents categories que es van encaixant per dur a terme una acció completa.
- Estructura seqüencial: són parts d’un programa on les instruccions es van executant una darrera de l’altra.
- Component: Cadascun dels dispositius electrònics del kit de robòtica (LEDs, sensors …)
- Pins de connexió: punts on connectar els components
- Magnitud: una propietat natural que s’expressa en forma de nombre (valor numèric). Aquests nombres s’expressen en unitats. Per exemple, la unitat de tensió és el Volt (V).
- Digital: magnitud que només pot tenir 2 valors. Per exemple, en la caixa forta el valor 0 seria caixa tancada i el valor 1 seria caixa oberta.
- Analògica: magnitud que pot tenir infinits valors entre 2 valors extrems. Per exemple, el sensor de llum mesura valors entre 0 i 255.
- Motor: component amb un eix que gira quan rep corrent elèctric.