Title: Si algú intenta obrir la caixa …
Course: Moodle Scratch 6: Dissenya, construeix i programa el teu robot amb Scratch for ARDUINO > Section: Activitat 4: Alarma: Ens volen obrir la caixa forta!!!

La caixa forta s’obre introduint una contrasenya. Quan algú intenti obrir-la amb una contrasenya incorrecta la caixa ens avisarà amb un so d’alarma. En aquesta pràctica afegireu a la caixa forta (on ja heu fixat uns LEDs) un component sonor (brunzidor) que avisarà en cas d’oblit de contrasenya o robatori. A la propera activitat afegireu un sensor de llum que dispararà l’alarma si algú es vol endur la vostra caixa forta.

Heu de fixar el brunzidor a la capsa, connectar-lo a la placa i programar-ne el funcionament.

Fixar el brunzidor

Fem-ho pas a pas

- Ara fixareu el brunzidor a la capsa amb 2 cargols i 2 femelles M3. Els foradets en la capsa els podeu fer amb una barrina. Feu també un tercer forat més gran perquè sobresurti el brunzidor.

- El brunzidor sonarà …
  - Si algú intenta prendre-us la caixa forta (amb un so fort intermitent durant 10 segons)
  - Si algú posa una contrasenya incorrecta (avisarà de l’error amb 3 sons curts seguits)
  - Si s’obre la caixa amb la contrasenya correcta (amb un so de confirmació durant 2 segons)

- Un cop fixat el brunzidor, el connectareu a la placa per comprovar-ne el funcionament. Connecteu el brunzidor al pin de sortida analògic 5.

Programeu-ne el funcionament

Fem-ho pas a pas

- A l'activitat 3 ja vau programar els LEDs que informen de l’estat de la caixa. Ara, en aquesta sessió, afegireu avisos sonors per evitar possibles robatoris. Aprofitareu les ordres obreCaixa i alarmaContrasenya que vau crear a la sessió anterior i n’afegireu una de nova anomenada alarmaRobatori. Els efectes sobre el brunzidor de les ordres són :

obreCaixa: fa sonar el brunzidor durant 2 segons

alarmaContrasenya: fa sonar el brunzidor amb 3 sons curts (piulades) seguits

alarmaRobatori: fa sonar el brunzidor de forma intermitent durant 10 segons

- Obriu el projecte m6repte32 i anomeneu-lo m6repte41. En els blocs obreCaixa i alarmaContrasenya afegiu-hi els blocs per al brunzidor :

- Afegiu ara la nova ordre alarmaRobatori. Aneu als blocs de Control i trieu el bloc al rebre. Poseu-li el nom alarmaRobatori :

- Deseu ara el projecte a la vostra carpeta.

Comproveu-ne el funcionament

Amb la placa connectada a l’ordinador mitjançant el cable USB, feu clic sobre els blocs al rebre i comproveu que el brunzidor fa els sons tal com ho havíeu previst. En cas que no s’escoltin els sons, comproveu :

- Heu posat l’interruptor de la placa en posició ON ?
- Heu connectat la placa a l’ordinador ?
- Heu revisat que els blocs del brunzidor siguin els de sortida analògica ?

Obriu el projecte m6repte41 i anomeneu-lo m6repte42. Podeu posar a l’escenari 3 personatges en forma de botó per activar els efectes sonors? Al fer clic sobre els botons, han de sonar els efectes sonors que heu programat.

Pista: No cal que dibuixeu els botons, agafeu-los de la galeria.